ZIŅOJUMS

PAR IEPIRKUMA PROCEDŪRAS NORISI

ATKLĀTS KONKURSS

„Par sauszemes transportlīdzekļu brīvprātīgās apdrošināšanas (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) iegādi”

(id. Nr. RPP 2017/28)

Rīgā, 2017.gada 20.janvārī

1. Pasūtītājs – Rīgas pašvaldības policija (turpmāk – RPP), Lomonosova iela 12a, Rīga, LV -1019.
2. Pasūtījuma identifikācijas Nr. RPP 2017/28.
3. Konkursa priekšmets – sauszemes transportlīdzekļu brīvprātīgās apdrošināšanas (KASKO) un sauszemes transportlīdzekļu īpašnieku obligātās civiltiesiskās atbildības apdrošināšanas (OCTA) iegāde .
4. Pasūtījuma piešķiršanas metode – atklāts konkurss (turpmāk – konkurss).
5. Iepirkuma komisija izveidota ar 01.11.2017. RPP priekšnieka rīkojumu Nr.RPP-17-201-rs.

Komisijas priekšsēdētājs: L. Kudiņš – Administratīvās pārvaldes priekšnieks;

Komisijas priekšsēdētāja

vietnieks: M.Džeriņš – Nodrošinājuma pārvaldes priekšnieks;

Komisijas locekļi: Ē.Ulass – Transporta nodrošinājuma nodaļas priekšnieks;

D.Žamaite – Juridiskās nodaļas priekšniece;

R.Grietēna – galvenā speciāliste uzskaites kontroles un vadības atbalsta jautājumos;

D.Stivriņa – Rīgas domes Juridiskās pārvaldes Pašvaldības iepirkumu uzraudzības nodaļas vadītāja;

S.Bērziņa – Rīgas domes Finanšu departamenta Pašvaldības budžeta pārvaldes programmu analīzes nodaļas vadītāja;

K.Magazniece – Vecākā juriskonsulte.

1. Iepirkuma dokumentācijas izskatīšana un apstiprināšana (09.11.2017.).

Komisija apstiprināja konkursa dokumentāciju un pieņēma lēmumu nosūtīt Iepirkumu uzraudzības birojam paziņojumu par līgumu un pēc apstiprināšanas publicēt paziņojumu par konkursu un konkursa dokumentāciju RPP mājas lapā un Rīgas pašvaldības mājas lapā.

1. Paziņojums par konkursu publicēts Iepirkumu uzraudzības biroja mājas lapā (14.11.2017.), RPP mājas lapā un Rīgas pašvaldības mājas lapā (15.11.2017).
2. Pretendentu atlases kritēriji:

|  |  |  |
| --- | --- | --- |
| **Nr. pēc kārtas** | **Atlases prasības** | **Atlases dokumenti** |
| 8.1. | Pieteikums dalībai atklātā konkursā. | Pretendents iesniedz parakstītu Pieteikumu dalībai atklātā konkursā saskaņā ar Nolikuma 1.pielikumā pievienoto formu. |
| 8.2. | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | Iepirkuma komisija attiecībā uz Latvijas Republikā reģistrētajiem pretendentiem reģistrācijas faktu pārbauda publiskajās datubāzēs.  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments.  Ja piedāvājumu iesniedz piegādātāju apvienība, tad šī prasība attiecināma arī uz katru apvienības dalībnieku. |
| 8.3. | Latvijas Republikas Finanšu un kapitāla tirgus komisijas izsniegtās licence sauszemes transportlīdzekļu brīvprātīgai apdrošināšanai (KASKO) un sauszemes transportlīdzekļu īpašnieku obligātai civiltiesiskās atbildības apdrošināšanai (OCTA) (ārvalstu pretendentam - analogas iestādes izsniegta licence).  Ārvalstu pretendenti iesniedz izziņas vai attiecīgās uzņēmējdarbības atļaujas, ko izsniegušas līdzvērtīgas nozares institūcijas vai profesiju vai arodu reģistri citā valstī, kur pretendents reģistrēts. | Pretendents iesniedz licences apliecinātu kopiju. |

1. Pretendentu piedāvājumu izvēles kritērijs: piedāvājumu ar viszemāko cenu, kurš atbilst atklāta konkursa dokumentācijā izvirzītajām prasībām.
2. Piedāvājumu iesniegšanas vieta un termiņš – RPP, Rīgā, Lomonosova ielā 12a, Juridiskajā nodaļā līdz 2017.gada 5.decembra, plkst. 10.00.
3. 2017.gada 17.novembrī un 2017.gada 21.novembrī sniegtas atbildes uz ieinteresēto piegādātāju jautājumiem. Uzdotie jautājumi un sniegtās atbildes publicētas RPP mājas lapā un Rīgas pašvaldības mājas lapā.
4. Piedāvājumu atvēršanas vieta, datums un laiks – RPP, Rīgā, Lomonosova ielā 12a, 2017.gada 5.decembrī plkst.10.00.
5. Piedāvājumu atvēršanā 2017.gada 5.decembrī plkst.10.00, klātesošo personu vārds, uzvārds un amats:

Komisijas priekšsēdētāja

vietnieks: M.Džeriņš – Nodrošinājuma pārvaldes priekšnieks;

Komisijas locekļi: Ē.Ulass – Transporta nodrošinājuma nodaļas priekšnieks;

K.Magazniece – Vecākā juriskonsulte

Sēdi protokolēja K.Magazniece.

1. Piedāvājumu atvēršanā piedalījās 3 (trīs) pretendentu pārstāvji: AAS “BALTA stratēģisko klientu vadītājs Raimonds Rubenis; AAS “BTA Baltic Insurance Company” klientu darījumu vadītājs Roberts Aparjods; ADB “Gjensidige” Latvijas filiāle komercklientu apkalpošanas vadītāja Vija Siljēkaba.
2. Piedāvājumus iesniedza:
3. SE “ERGO Insurance” Latvijas filiāle piedāvājums iesniegts 04.12.2017. plkst.11.00 – piedāvājuma kopējās OCTA un KASKO apdrošināšanas izmaksas EUR 131 683.28;
4. ADB “Gjensidige” Latvijas filiāle piedāvājums iesniegts 05.12.2017. plkst.09.39 - piedāvājuma kopējās OCTA un KASKO apdrošināšanas izmaksas EUR 81 996.75;
5. AAS “BTA Baltic Insurance Company” piedāvājums iesniegts 05.12.2017. plkst.09.42 - piedāvājuma kopējās OCTA un KASKO apdrošināšanas izmaksas EUR 104 694.70;
6. AAS “BALTA” piedāvājums iesniegts 05.12.2016. plkst.09.50 - piedāvājuma kopējās OCTA un KASKO apdrošināšanas izmaksas EUR 61 260.10.
7. Piedāvājuma dokumentu noformējuma izskatīšana (06.12.2017.).

Katrs komisijas loceklis atsevišķi izskatīja pretendentu piedāvājumu dokumentu noformējumu.

Komisijas locekle K.Magazniece informēja komisiju, ka ADB “Gjensidige” Latvijas filiāle nav ievērojusi Nolikuma 1.9.4. punktu, neparakstot vai neaizzīmogojot pieteikuma aploksnes līmējuma vietu. Iepriekš minētā punktā noteikts, ka piedāvājums jāiesniedz 1 (vienā) aizlīmētā un līmējuma vietā/-s ar zīmogu un/vai parakstu aizzīmogotā un/vai parakstītā iepakojumā, nodrošinot iepakojuma drošību, lai piedāvājuma dokumentiem nevar piekļūt, nesabojājot iepakojumu.

Komisijas priekšsēdētājs L.Kudiņš norādīja, ka ADB “Gjensidige” Latvijas filiāle pieteikuma aploksne dalībai atklātā konkursā ir rūpīgi aizlīmēta un nerada šaubas par to, ka aploksne tikusi bojāta. Komisijas locekļi piekrita, ka pārkāpums ir maznozīmīgs un nevar būt par pamatu pretendenta izslēgšanai no turpmākās dalības atklātā konkursā.

Katrs komisijas loceklis atsevišķi, izskatīja katra pretendenta piedāvājumu dokumentu noformējumu, un komisija kopumā nolēma atzīt pretendentu – AAS “BALTA”, AAS “BTA Baltic Insurance Company”, ADB “Gjensidige” Latvijas filiāle un SE “ERGO Insurance” Latvijas filiāle piedāvājumu dokumentu noformējumu par atbilstošu Nolikumā izvirzītajām prasībām.

1. Atlases dokumentu izskatīšana (06.12.2017.).

Komisijas priekšsēdētājs L.Kudiņš uzdeva komisijas loceklei K.Magazniecei sēdes laikā iegūt informāciju no Uzņēmumu reģistra, lai pārliecinātos vai pretendenti - AAS “BALTA”, AAS “BTA Baltic Insurance Company”, SE “ERGO Insurance” Latvijas filiāle un ADB “Gjensidige” Latvijas filiāle atbilst Nolikuma 3.1.2.apakšpunkta prasībām.

Komisijas locekle K.Magazniece komisijas sēdes laikā ieguva informāciju no Uzņēmumu reģistra (skatīt pielikumā izdrukas no www.ur.gov.lv) un komisija tās izskatīja un nolēma atzīt tās par derīgām.

Komisijas priekšsēdētājs aicināja komisijas locekļus pārbaudīt pārējos pretendentu iesniegtos atlases dokumentus.

Katrs komisijas loceklis atsevišķi pārbaudīja pretendentu iesniegtos dokumentus.

Katrs komisijas loceklis atsevišķi un komisija kopumā pieņēma lēmumu atzīt pretendentu – AAS “BALTA”, AAS “BTA Baltic Insurance Company”, SE “ERGO Insurance” Latvijas filiāle un ADB “Gjensidige” Latvijas filiāle iesniegtos atlases dokumentus par atbilstošiem nolikuma prasībām.

1. Ē.Ulasa atzinuma izskatīšana un tehnisko piedāvājumu vērtēšana (12.12.2017.).

No Ē.Ulass norādīja, ka AAS “Balta”, ADB “Gjensidige” Latvijas filiāle, AAS “BTA Baltic Insurance Company” un SE “ERGO Insurance” Latvijas filiāle iesniegtie tehniskie piedāvājumi par OCTA un KASKO (nolikuma 2. un 3.pielikums) sagatavoti atbilstoši iepirkuma nolikumam izvirzītajām prasībām.

Komisijas priekšsēdētājs L.Kudiņš aicināja komisijas locekļus izskatīt Ē.Ulasa atzinumu un katra pretendenta iesniegtos tehniskos piedāvājums.

Katrs komisijas loceklis atsevišķi, izskatīja, pretendentu iesniegtos tehniskos piedāvājumus, un komisija kopumā pieņēma lēmumu atzīt par atbilstošiem pretendentu AAS “Balta”, ADB “Gjensidige” Latvijas filiāle, AAS “BTA Baltic Insurance Company” un SE “ERGO Insurance” Latvijas filiāle iesniegtos tehniskos piedāvājumus OCTA un KASKO polisēm (nolikuma 2. un 3.pielikums).

1. Ē.Ulasa atzinuma izskatīšana un finanšu piedāvājumu vērtēšana (13.12.2017.).

No Ē.Ulass informēja, ka AAS “Balta”, ADB “Gjensidige” Latvijas filiāle un AAS “BTA Baltic Insurance Company” iesniegtie finanšu piedāvājumi par OCTA un KASKO (nolikuma 4.pielikums) sagatavoti atbilstoši iepirkuma nolikumam izvirzītajām prasībām, savukārt SE “ERGO Insurance” Latvijas filiāle finanšu piedāvājums OCTA un KASKO polisēm neatbilda nolikumā izvirzītajām prasībām, jo pretendents SE “ERGO Insurance” nebija norādījis 4.punkta B ailē prasīto informāciju.

Ē.Ulass papildus informēja komisiju, ka visu pretendentu finanšu piedāvājumus pārbaudījis arī pretendentu iesniegtajās CD matricās un konstatējis, ka pretendents SE “ERGO Insurance” arī CD matricā nebija norādījis 4.punkta B ailē prasīto informāciju par viena transportlīdzekļa apdrošinājuma summa ieskaitot papildus aprīkojumu.

Komisijas priekšsēdētājs L.Kudiņš aicināja komisijas locekļus izskatīt Ē.Ulasa atzinumu un katra pretendenta iesniegtos finanšu piedāvājums.

Katrs komisijas loceklis atsevišķi, izskatīja, pretendentu iesniegtos finanšu piedāvājumus, un komisija kopumā pieņēma lēmumu atzīt par atbilstošiem pretendentu AAS “Balta”, ADB “Gjensidige” Latvijas filiāle un AAS “BTA Baltic Insurance Company” iesniegtos finanšu piedāvājumus OCTA un KASKO polisēm (nolikuma 4.pielikums). Komisija nolēma SE “ERGO Insurance” Latvijas filiāle iesniegto finanšu piedāvājumu OCTA un KASKO polisēm (nolikuma 4.pielikums), ņemot vērā, ka pretendents 4.punkta B ailē nebija norādījis prasīto informāciju, atzīt par neatbilstošu un, pamatojoties uz nolikuma 3.19.punktu, finanšu piedāvājumu noraidīt un pretendentu izslēgt no turpmākās dalības atklātā konkursā.

1. R.Grietēnas atzinuma izskatīšana un finanšu piedāvājuma vērtēšana (20.12.2017.).

No R.Grietēnas sagatavotā atzinuma izrietēja, ka AAS “Balta”, ADB “Gjensidige” Latvijas filiāle un AAS “BTA Baltic Insurance Company” iesniegtie finanšu piedāvājumi par OCTA un KASKO (nolikuma 4.pielikums) sagatavoti atbilstoši iepirkuma nolikumam izvirzītajām prasībām un tajos nav pieļautas aritmētiskās kļūdas.

Katrs komisijas loceklis atsevišķi izskatīja pretendentu finanšu piedāvājumus un komisija kopīgi nolēma, ka tie ir izstrādāti atbilstoši un aritmētiskās kļūdas nebija pieļautas.

1. Izziņu vērtēšana un lēmuma pieņemšana (20.12.2017.).

Komisijas priekšsēdētājs L.Kudiņš aicināja komisijas locekļus noteikt piedāvājumu ar viszemāko cenu. Katrs komisijas loceklis pārskatīja katra pretendenta piedāvājuma kopējo cenu un vienbalsīgi tika nolemts iespējamās iepirkuma līguma slēgšanas tiesības piešķirt AAS “Balta”.

Komisijas priekšsēdētājs L.Kudiņš uzdeva komisijas loceklei K.Magazniecei sēdes laikā Ministru kabineta noteiktajā kārtībā iegūt informāciju par AAS „Balta no:

- VID un pašvaldību datu bāzēm par nodokļu nomaksu;

- IeM IC Sodu reģistra par tiesību aktu pārkāpumiem;

- Uzņēmumu reģistra par maksātnespējas un likvidāciju procesiem.

Komisijas locekļi katrs atsevišķi un visi kopā izskatīja iegūtās izziņas un atzina tās par derīgām. Komisija konstatēja, ka AAS “Balta” nav VID un pašvaldību administrēto nodokļu parāda, nav tiesību aktu pārkāpumu un nav uzsākts maksātnespējas vai likvidācijas process.

Komisija nolēma:

1. Atzīt AAS “Balta” piedāvājumu ar viszemāko cenu;

2. Piešķirt līguma slēgšanas tiesības AAS “Balta”, slēgt līgumu par EUR 61260.10 (sešdesmit viens tūkstotis divi simti sešdesmit euro, 10 centi);

3. Nosūtīt paziņojumus par lēmuma pieņemšanu Pretendentiem.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_\_ L. Kudiņš